**Г1адамасул т1адег1анлъи**

**Раг1ад г1адаб жойин бугеб,**

**Мун вортанаг1ан лъутулеб,**

**Мун лъутанаг1ан вортулеб.**

****

**Мазлумасул рек1ел унти**

**Тушман ч1валеб ч1ор бук1ин лъай,**

**Ятимасул берзул маг1у**


**Загьру бук1ин к1очон тоге.**

**Дурго гъванща бухулеб мац1**

**Рахасги бан жаниб хьихье.**

**Халкъалдехун бугеб жах1да**

**Жулица къват1ибе лъухье.**

****

**Гуллил ругъун г1емерисеб**

**Моц1идасан сахлъун уна,**

**Мац1алдасан щвараб ругъун**

**Щибуниги лъилъуларо.**

**Воре, дуца гьалмагъасе**

**Гьев рехизе гвенд бухъуге,**

**Бухъаралъув мунго ккола –**

**Кици гьедин бач1ун буго.**

****

**Дуца гьалмагълъун ккве квер г1ат1идаб т1ехь,**

**Кида бокьаниги, дуй пайда кьолеб.**